
GRADONAČELNIK
KLASA: 322-03/26-01/01
UR. BROJ: 2133-1-09-01/02-26-1 
Karlovac, 6. 10. 2026. god. 

NACRT ZA SAVJETOVANJE S JAVNOŠĆU

	Na temelju članaka 44. i 48. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 69. Zakona o zaštiti životinja („Narodne novine“ br. 102/17, 32/19, 78/24) i članaka 44. i 98. Statuta Grada Karlovca (Glasnik Grada Karlovca br. 7/09, 8/09, 3/13, 6/13, 1/15 – pročišćeni tekst, 3/18, 13/18, 6/20, 4/21, 8/21, 9/21 – potpuni tekst i 10/22), Gradonačelnik Grada Karlovca donosi sljedeću:
O D L U K U
o sufinanciranju troškova kontrole razmnožavanja (kastracije i sterilizacije) te označavanja (čipiranja) pasa i mačaka na području Grada Karlovca u 2027. godini
Članak 1. 
	U svrhu kontrole populacije te smanjenja broja napuštenih pasa i mačaka, Grad Karlovac će u 2027. godini sufinancirati troškove kastracije i sterilizacije pasa i mačaka te označavanja (čipiranja) pasa u vlasništvu/posjedu građana s prebivalištem na području Grada Karlovca.
	Sufinanciranje iz stavka 1. ovog članka odobrava se u sljedećim fiksnim iznosima:
1) Sterilizacija ženke psa – 70,00 EUR
2) Kastracija mužjaka psa – 60,00 EUR
3) Sterilizacija ženke mačke – 30,00 EUR
4) Kastracija mačka – 25,00 EUR
5) Označavanje (čipiranje) pasa – 15,00 EUR
	Preostali iznos do punog troška pružene veterinarske usluge podmiruje posjednik životinje izravno veterinarskoj organizaciji.
Članak 2.
	Pravo na sufinanciranje iz Članka 1. ove Odluke ostvaruje fizička osoba (u daljnjem tekstu: Posjednik) uz ispunjenje sljedećih uvjeta:
· da ima prijavljeno prebivalište na području Grada Karlovca, što se dokazuje uvidom u osobnu iskaznicu ili dostavom elektroničkog zapisa o prebivalištu iz sustava e-Građani ili preslikom osobne iskaznice sa zacrnjenim (anonimiziranim) fotografijama i brojevima koji nisu nužni za utvrđivanje prebivališta
· da je pas za kojeg se traži kastracija ili sterilizacija prethodno mikročipiran, što dokazuje preslikom prve stranice prateće veterinarske knjižice (putovnice za kućne ljubimce), osim u slučaju podnošenja zahtjeva za sufinanciranje samog čipiranja neoznačenog psa.
	Posjednik može ostvariti pravo na sufinanciranje usluge za najviše jednog (1) psa i triju (3) mačaka tijekom 2027. godine.
	Podnošenjem zahtjeva podnositelj daje privolu za obradu osobnih podataka u svrhu provođenja postupka sufinanciranja sukladno Općoj uredbi o zaštiti podataka.
Članak 3. 
	Postupak ostvarivanja prava provodi se kroz sljedeće faze:
· Posjednik podnosi pisani zahtjev na propisanom obrascu (Obrazac Z-K-S), koji je sastavni dio ove Odluke, Upravnom odjelu za gospodarstvo, razvoj grada i fondove EU (u daljnjem tekstu: Upravni odjel).
· Upravni odjel provjerava ispunjenost uvjeta te na samom Obrascu ovjerava odobrenje sufinanciranja.
· Ovjereni Obrazac služi kao potvrda s kojom posjednik odlazi u ugovornu veterinarsku organizaciju radi obavljanja zahvata.
· Veterinarska organizacija umanjuje ukupan iznos računa posjedniku za iznos odobrenog sufinanciranja Grada Karlovca.
	Ovjereni Obrazac Z-K-S vrijedi tri (3) mjeseca od dana izdavanja. Ako se zahvat ne izvrši u tom roku, odobrenje se smatra nevažećim.
Članak 4. 
	Grad Karlovac sklopit će ugovore o sufinanciranju sa svim četirima (4) veterinarskim organizacijama koje djeluju na području Grada Karlovca, a kojima će se detaljnije urediti međusobna prava, obveze i način obračuna troškova.
	Financijska sredstva iz Članka 1. ove Odluke Grad Karlovac će uplaćivati izravno na žiroračun ugovorne veterinarske organizacije na temelju ispostavljenog mjesečnog računa, uz koji se obvezno prilaže popis korisnika i pripadajući izvornici ovjerenih Zahtjeva (Obrazac Z-K-S).
	Zahtjevi građana odobravat će se prema redoslijedu zaprimanja, a najdulje do utroška sredstava osiguranih za tu namjenu u Proračunu.
Članak 5. 
	Sredstva potrebna za provođenje ove Odluke osigurana su u Proračunu Grada Karlovca za 2027. godinu.
Članak 6. 
	Ova Odluka stupa na snagu danom objave u „Glasniku Grada Karlovca“.
GRADONAČELNIK:

  Damir Mandić, dipl. teol., v.r.
Dostaviti:
1. Upravni odjel za poslove gradonačelnika, ovdje
2. Upravni odjel za proračun i financije, ovdje
3. Upravni odjel za gospodarstvo, razvoj grada i fondove EU, ovdje
4. Glasnik Grada Karlovca

	OBRAZAC Z-K-S
ZAHTJEV ZA SUFINANCIRANJE TROŠKOVA KASTRACIJE, STERILIZACIJE I MIKROČIPIRANJA PASA I MAČAKA U 2027. GODINI
1. NAČIN PODNOŠENJA ZAHTJEVA:
Osobno na adresi Kralja Tomislava 2, Karlovac ili poštom: Upravni odjel za gospodarstvo, razvoj grada i fondove EU, Karlovac, Banjavčićeva 9
Putem e-pošte: andrea.vrbanek@karlovac.hr (uz privitak zahtjeva i dokaza o 	prebivalištu/vlasništvu)
Jedan posjednik može podnijeti zahtjev za najviše jednog (1) psa i tri (3) mačke godišnje
2. PODACI O PODNOSITELJU ZAHTJEVA (POSJEDNIKU):
Ime i prezime: _________________________________________
Adresa prebivališta: _____________________________________
Telefon / Mobitel: _______________________________________
E-mail adresa: _________________________________________
Pod materijalnom i kaznenom odgovornošću izjavljujem da sam stvarni posjednik dolje opisane životinje te da su svi navedeni podaci točni. Potvrđujem da je pas za kojeg tražim kastraciju/sterilizaciju propisno mikročipiran (ne primjenjuje se ako se traži samo usluga čipiranja).

2. OPIS ŽIVOTINJA (maksimalno jedan (1) pas i tri (3) mačke:
	Red br. 
	Vrsta (pas/mačka)
	Spol (M/Ž)
	Pasmina i boja
	Ime životinje
	Broj mikročipa (za pse)

	1
	
	
	
	
	

	2
	
	
	
	
	

	3
	
	
	
	
	

	4
	
	
	
	
	


3. ODABIR USLUGE ZA SUFINANCIRANJE (zaokružiti):
1) Sterilizacija ženke psa – 70,00 EUR
2) Kastracija mužjaka psa – 60,00 EUR
3) ____ komada sterilizacije ženke mačke – 30,00 EUR
4) ____komada Kastracije mačka – 25,00 EUR
5) Označavanje (čipiranje) neoznačenog psa – 15,00 EUR
U Karlovcu, __.__. 2027. godine					     												Potpis podnositelja: 									
									_________________
Popunjava Upravni odjel za gospodarstvo, razvoj grada i fondove EU
Nakon provjere ispunjenosti uvjeta iz Odluke, predmetni zahtjev se:
1. ODOBRAVA se za sljedeće usluge i količine (upisati broj komada):
1) ______ kom.  —  Sterilizacija ženke psa
2) ______ kom.  —  Kastracija mužjaka psa
3) ______ kom.  —  Sterilizacija ženke mačke
4) ______ kom.  —  Kastracija mačka
5) ______ kom.  —  Označavanje (čipiranje) neoznačenog psa

U Karlovcu, __.__. 2027. godine
							             Potpis ovlaštenog službenika:
							
							       _______________________________

VAŽNO ZA KORISNIKE
· Termin izvršenja usluge posjednik samostalno dogovara s jednom od četiri (4) ugovornih veterinarskih ambulanti s područja Grada Karlovca
· Prilikom dolaska u ambulantu, ugovornom veterinaru obvezno se predaje ovaj izvornik ovjerenog Zahtjeva.
· OVAJ ZAHTJEV VRIJEDI 3 (TRI) MJESECA OD DATUMA IZDAVANJA OD STRANE GRADA. Nakon isteka tog roka, obrazac postaje nevažeći i sufinanciranje se ne može realizirati 
· Obrazac se može ovjeriti i putem emaila: andrea.vrbanek@karlovac.hr  bez potrebe za fizičkim potpisom uz priloženu dokumentaciju (osobna iskaznica)
· Podnošenjem ovog Zahtjeva, podnositelj je suglasan da Grad Karlovac (kao voditelj obrade) može prikupljati, obrađivati i pohranjivati navedene osobne podatke u svrhu provođenja postupka sufinanciranja troškova kontrole razmnožavanja i označavanja pasa i mačaka u 2027. godini, u skladu s Općom uredbom o zaštiti podataka (EU 2016/679) i Zakonom o provedbi Opće uredbe o zaštiti podataka (NN br. 42/18).

